อยากจะสอบถามว่าพอดีผมมีอะไรกับแฟนวันเสาร์ ที่ 23 พฤศจิ แล้วปกติแฟนประจำเดือนจะมาช่วงสิ้นเดือนและก่อนหน้านี้จะมีอาการเหมือนคนจะเป็นประจำเดือน เช่น ปวดท้องน้อย สิวขึ้น เจ็บหน้าอก และทุกครั้งที่มีอะไรกันจะใส่ถุงยางป้องกันและหลังเสร็จจะตรวจสอบทุกครั้งว่าถุงยางไม่รั่ว พอมาเมื่อวาน 27 พฤศจิ แฟนใช้ที่ตรวจครรภ์ขึ้น 1 ขีด และตรวจวันนี้ 28 พฤศจิ ตรวจอีกครั้งขึ้น 1 ขีดเหมือนเดิม แต่ทุกครั้งพอตั้งทิ้งไว้ประมาณ 1-2 ชม. มันจะขึ้นขีดที่ 2 แบบจางมากๆและเส้นไม่ตรง มันคือผลเป็นยังไงคับ หรือเราควรเชื่อผลที่ได้ช่วง 5-10 นาทีแรก
สวัสดีค่ะ การมีเพศสัมพันธ์ในวันที่ 23 พ.ย. หากได้ใช้ถุงยางอนามัยป้องกัน และใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2%ส่วนการจะทราบว่าจะมีการตั้งครรภ์หรือไม่ ก็ควรรอให้ถึงกำหนดที่ประจำเดือนจะมาในช่วงปลายเดือน หากประจำเดือนมา ก็แสดงว่าไม่ได้มีการตั้งครรภ์เกิดขึ้น แต่หากประจำเดือนไม่มา ก็ควรรอให้ครบ 2 สัปดาห์นับจากที่ได้มีเพศสัมพันธ์ไป คือจนถึงวันที่ 7 ธ.ค. เสียก่อน แล้วจึงค่อยตรวจหาการตั้งครรภ์ดูค่ะ การตรวจหาการตั้งครรภ์ในวันที่ 28 พ.ย. ถือว่าเร็วไปที่จะตรวจพบได้ ซึ่งผลที่ออกมา ถือว่ายังเชื่อถือไม่ได้ค่ะสำหรับการที่ตั้งแผ่นตรวจปัสสาวะทิ้งไว้ 1-2 ชั่วโมง แล้วพบขึ้นขีดที่ 2 จางๆ ถือว่าเป็นรอยระเหยที่เกิดจากปัสสาวะ ไม่ได้เกิดจากมีการตั้งครรภ์จริงๆ เพราะการแปลผลการทดสอบที่ถูกต้องนั้น ต้องอ่านผลภายในไม่เกิน 5 นาทีหลังการทดสอบค่ะ